b'\n_START_ARTICLE_\nVzlet z mesta\n_START_PARAGRAPH_\nVzlet z mesta (ang. Zero-Length Launch ali Zero-Length Take-Off tudi ZLL, ZLTO, ZEL, ZELL) je na\xc4\x8din vzleta reaktivnih letal z mobilne izstrelitvene plo\xc5\xa1\xc4\x8dadi s pomo\xc4\x8djo raket. Ta na\xc4\x8din raz\xc5\xa1iri obmo\xc4\x8dje delovanja lovcev, ker ni potrebna vzletna steza, je pa \xc5\xa1e vedno potrebna pristajalna steza. Ve\xc4\x8dina raziskav ZLL se je izvajala v 1950ih med hladno vojno._NEWLINE_Prvi ZLL lovec je bil F-84G leta 1955. Koncept je sicer deloval, vendar se ni izkazal za prakti\xc4\x8dnega. Mobilne izstrelitve plo\xc5\xa1\xc4\x8dadi so bile sorazmerno velike, drage in te\xc5\xbeke za transport, poleg tega je bila \xc5\xa1e vedno potrebna pristajalna steza. Pozneje so vse ZLL raziskave opustili zaradi drugih tehnologij, kot so STOVL, VTOL in STOL, pa tudi vodljivih raket.'